क्या आप जानते हैं कि अपने पुराने फ़ीचर फ़ोन पर भी आप स्मार्टफ़ोन के कुछ मज़े ले सकते हैं?बात सात ऐप्स की जो 2जी पर चलने वाले आपके फ़ीचर फ़ोन को बना सकते हैं थोड़ा और ‘स्मार्ट’.मोबाइल पर इंस्टाल किए जाने के बाद बीनू ऐप किसी ऐप ब्राउज़र की तरह काम करता है.इसमें फ़ेसबुक, ट्विटर और बुक रीडर से लेकर विकीपीडिया, न्यूज़, चैटिंग और मनोरंजन के ऐप्स उपलब्ध हैं.इसमें अपनी भाषा चुनने की भी सुविधा उपलब्ध है.ऑपरेटिंग सिस्टम: जावा, जार, एंड्रॉएडस्मार्टफ़ोन्स के लिए ट्विटर का अपना ऐप उपलब्ध है, लेकिन अगर किसी फ़ीचर फ़ोन पर ट्विटर यूज़ करना हो तो ट्विहाई एक अच्छा विकल्प है.ट्विहाई सादा और सरल है. ये ट्विटर के कई फ़ीचर्स देता है, जैसे यूज़र प्रोफ़ाइल सेटिंग, तस्वीरें और यूज़र के हैंडल पर शेयर किए गए लिंक्स वगैरह.ऑपरेटिंग सिस्टम: जावाअगर आप ताज़ा ख़बरों से अपडेटेड रहना पसंद करते हैं तो ये ऐप आपकी मदद कर सकता है.न्यूज़हंट हिन्दी, अंग्रेज़ी, बांग्ला, तमिल और अन्य कई भाषाओं में समाचार मोबाइल पर देता है. इस ऐप में 50 से ज़्यादा अख़बारों में से आप अपना पसंदीदा अख़बार या न्यूज़ फ़ीड चुन सकते हैं.ऑपरेटिंग सिस्टम: जावा, एंड्रॉएड, आईओएस, विंडोज़, नोकिया ओवीआई, ब्लैकबेरीफ़ीचर फ़ोन्स के ब्राउज़र आम तौर पर काफ़ी सुस्त होते हैं.ओप्रा मिनी के ज़रिए फ़ीचर फ़ोन पर ब्राउज़िंग थोड़ी कम तकलीफ़देह बनाई जा सकती है.इसके ज़रिए फ़ीचर फ़ोन पर भी स्मार्टफोन्स की तरह मल्टीपल टैब ब्राउज़िंग, स्पीड डायल, तेज़ सर्च और डाउनलोड मैनेजर पाए जा सकते हैं. ये आपके डाटा की खपत को भी कम कर सकता है.ऑपरेटिंग सिस्टम: जावा, एंड्रॉएड, आईओएस, ब्लैकबेरी, अन्य बेसिक फ़ोनख़ासतौर पर जावा फ़ोन्स के लिए बना ये ऐप यूज़र्स को एक साथ कई चैट नेटवर्कों पर लॉग-इन करने की सुविधा देता है. इससे आप चैट कॉन्फ्रेंसिंग कर सकते हैं, फ़ोटो शेयर कर सकते हैं और अलर्ट भी सेट कर सकते हैं.ऑपरेटिंग सिस्टम: जावा, एंड्रॉएड, आईओएस, ब्लैकबेरी, अन्यफ़ीचर फ़ोन पर किताबें पढ़ने में स्क्रीन साइज़ के अलावा दूसरी सबसे बड़ी दिक्कत है ई-बुक फ़ाइल का फ़ोन पर सपोर्ट न होना.एलबाइट रीडर इस समस्या से निजात दिलाता है. ये ई-पब, टेक्स्ट, एक्सएचटीएमएल जैसे कई फ़ॉर्मेट सपोर्ट करता है. ये हॉरिजॉन्टल के अलावा वर्टिकल सक्रीन में पढ़ने की सुविधा भी देता है.ऑपरेटिंग सिस्टम: जावा, सिंबियन, अन्य3जी या वाई-फ़ाई सेवाओं का प्रयोग करने वाले फ़ीचर फ़ोन्स के लिए ये ऐप उपयोगी हो सकता है.वर्चुअल रेडियो की 113 कैटेगरियों में ये ऐप 1500 से ज़्यादा रेडियो स्टेशन सुनने की सुविधा देता है.ऑपरेटिंग सिस्टम: जावा, सिंबियन, एंड्रॉएड, आईओएस(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)